Μακαρονάδα al limone με ξύσμα λεμονιού και πορτοκαλιού, καμένη μυζήθρα και ελαιόλαδο
Στην κλασική ιταλική μακαρονάδα η σεφ προσθέτει πορτοκάλι, ξερή μυζήθρα και ελαιόλαδο από Αθηνoλιά και της δίνει ελληνική ταυτότητα και μοναδική γεύση.
60 ml εξαιρετικό παρθένο ελαιόλαδο από την ποικιλία Αθηνολιά + επιπλέον για το σερβίρισμα , 500 γρ. σπαγκέτι χυμός και ξύσμα από 2 λεμόνια (αυξομειώνουμε την ποσότητα κατά βούληση) , 1 κουτ. σούπας ξύσμα πορτοκαλιού , 20 γρ. αιγοπρόβειο βούτυρο , 2 φρέσκες πιπερίτσες πεπεροντσίνο ή τσίλι (προαιρετικά), ψιλοκομμένες , 2 σκελίδες σκόρδο, καθαρισμένες και ελαφρώς κοπανισμένες , 1 κουτ. γλυκού ψιλοκομμένο δεντρολίβανο , 160 γρ. ξερή μυζήθρα, τριμμένη , αλάτι, φρεσκοτριμμένο πιπέρι
Για να φτιάξουμε την al limone με ξύσμα λεμονιού και πορτοκαλιού, καμένη μυζήθρα και ελαιόλαδο, ξεκινάμε βράζοντας τα ζυμαρικά σε μια κατσαρόλα με άφθονο αλατισμένο νερό που κοχλάζει τον μισό χρόνο από όσο αναγράφεται στη συσκευασία.Παράλληλα, σε μια φαρδιά κατσαρόλα ζεσταίνουμε το ελαιόλαδο σε μέτρια φωτιά και σοτάρουμε το σκόρδο, τις πιπερίτσες, το μισό ξύσμα λεμονιού, όλο το ξύσμα πορτοκαλιού και μαύρο πιπέρι χοντροτριμμένο για περίπου 2-3 λεπτά, μέχρι να αρωματιστεί το ελαιόλαδο. Ρίχνουμε τη μυζήθρα και συνεχίζουμε το σοτάρισμα για περίπου άλλα 2 λεπτά, ανακατεύοντας απαλά. Αδειάζουμε το όλον σε ένα μπολ.Στην ίδια κατσαρόλα ζεσταίνουμε σε μέτρια φωτιά το βούτυρο και τον χυμό λεμονιού μέχρι να λιώσει το βούτυρο και το μείγμα να αρχίσει να κοχλάζει. Με μια λαβίδα για μακαρόνια βγάζουμε τα μισοβρασμένα ζυμαρικά από την κατσαρόλα (χωρίς να τα σουρώσουμε) και τα βάζουμε στην κατσαρόλα με το λεμόνι. Ρίχνουμε σταδιακά όσο νερό χρειάζεται από αυτό στο οποίο έβρασαν και τα ανακατεύουμε μέχρι να μαλακώσουν και να γίνουν al dente. Θα χρειαστούν περίπου 300 ml νερό.Προσθέτουμε το δεντρολίβανο, το μείγμα με την καμένη μυζήθρα, ανακατεύουμε και αποσύρουμε από τη φωτιά. Πασπαλίζουμε με το υπόλοιπο ξύσμα λεμονιού και φρεσκοτριμμένο πιπέρι, ραντίζουμε με λίγο ωμό ελαιόλαδο και σερβίρουμε.
Ζυμαρικά,Λεμόνι